ვია თეატრონი
თეატრონი — ოთხმოციანი წლების ქართული მუსიკალური როკ-ჯგუფი. ჯგუფი ოთხმოციანი წლების დასაწყისში, რადიო-ტელევიზიაში შეიქმნა, მისი წევრები იყვნენ: მერაბ სეფაშვილი, გია მაჭარაშვილი, ზურაბ კობეშავიძე, მიხეილ ფოფხაძე და თემურ ნიკოლაიშვილი. 1983 წელს ჯგუფმა გამოუშვა პირველი ალბომი „გაუფრთხილდით სიყვარულს“, ფირფიტაზე შემსრულებლად საქართველოს ტელევიზიისა და რადიოს ვოკალურ-ინსტრუმენტალური ანსამბლი იყო მითითებული. 1985 წლიდან ჯგუფმა გადაინაცვლა მარჯანიშვილის თეატრში, სადაც მისი შემადგენლობა გაიზარდა და დაემატნენ მუსიკოსები: თემურ ყვითელაშვილი, ნოდარ ექვთიმიშვილი და მერაბ გუდაძე. სწორედ ამ პერიოდიდან ეწოდა ჯგუფს თეატრონი.